کد خبر: ۱۲۹۴۰۸۴

تاریخ: ۰۳ مهر ۱۳۹۲ - ۱۸:۲۲

มุฟตีย์อียิปต์

กล่าวชื่นชมคำฟัตวาของอยาตุลลอฮ์ คาเมเนอี กรณีสั่งห้ามพี่น้องชีอะห์หมิ่นสัญลักษณ์ต่างๆที่พี่น้องซุนนีย์

เชค อะลี ญุมอะห์ มุฟตีย์อียิปต์ ให้สัมภาษณ์กับ อัล-อาราบีย่า โดย กล่าวชื่นชมและขานรับคำฟัตวาของท่านผู้นำสูงสุดอิหร่านกรณีสั่งห้ามพี่น้องชีอะห์หมิ่นสัญลักษณ์ต่างๆที่พี่น้องซุนนีย์ให้การเคารพนับถือ

ตามรายงานสำนักข่าวกุรอานอิหร่านนานาชาติ(อิคนอ) โดยรายงานจากแหล่งข่าว มัจญมะอฺอะห์ลุลบัยตฺ ว่า เชค อะลี ญุมอะห์ มุฟตีย์แห่งอียิปต์ ให้สัมภาษณ์กับ สถานีโทรทัศน์ อัล-อาราบีย่า โดยที่ เชค ได้ขานรับคำฟัตวาของท่านอิมาม คาเมเนอี ผู้นำสูงสุดอิหร่าน กรณีสั่งห้ามพี่น้องชีอะห์หมิ่นสัญลักษณ์และสิ่งที่พี่น้องซุนนีย์ให้การเคารพนับถือ

มุฟตีย์ อียิปต์ ยังขานรับคำเรียกร้องของนักการศาสนาชีอะห์ในอีรักที่ออกมาสั่งห้ามประณามศอฮาบะฮ์ บนแท่นเทศนาธรรมและการกล่าวบรรยายต่างๆ พร้อมกับกล่าวย้ำว่า ภาระหน้าที่ของอุลามาอ์พี่น้องอะห์ลิลซุนนะห์ทั้งหลายนั้น จำต้องให้ความร่วมมืออย่างใกล้ชิดกับพี่น้องชีอะห์ทั่วทุกมุมโลกอิสลาม

เขาได้กล่าวถึง กรณีไม่มีความแตกต่างและข้อขัดแย้งที่ร้ายแรงระหว่างพี่น้องซุนนีย์และชีอะห์ว่า ฟิกฮ์(หลักนิติศาสตร์)ของพี่น้องชีอะห์นั้น มีความก้าวหน้า มากกว่า ฟิกฮ์ (หลักนิติศาสตร์)ของพี่น้องอะห์ลิลซุนนะห์ ซึ่งสิ่งนี้ เราสามารถเห็นได้ในคำฟัตวาต่างๆของอุลามาอ์ชีอะห์ในทุกยุคสมัย

อะลี ญุมอะห์ ได้ชี้ถึง จนถึงวันนี้ ยังไม่พบเนื้อหาในลักษณะที่เป็นการหมิ่นบรรดาคอลีฟะห์ รอชีดีนและภริยาของท่านศาสดามุฮัมมัด (ซล)ในตำราหลักและตำราที่สำคัญของพี่น้องชีอะห์ แต่อย่างใด พร้อมกับกล่าวย้ำว่า คำฟัตวาของท่านผู้นำสูงสุดแห่งสาธารณรัฐอิสลาม ท่านอายาตุลลอฮ์ คาเมเนอี นั้น เป็นหนึ่งในการรับใช้ที่ยิ่งใหญ่ที่สุดของท่านที่มีต่ออิสลามและชาวมุสลิม และมีส่วนช่วยเหลือที่สำคัญยิ่งต่อความเป็นเอกภาพของพี่น้องชาวมุสลิม

มุฟตีย์ อียิปต์ ได้ชี้ถึง กรณีที่ได้มีการพบปะพูดคุยกับบรรดาอาลิมอุลามาอ์ และนักวิชาการชั้นนำของโลกชีอะห์ในเวทีสัมมนาระดับนานาชาติแห่งโลกอิสลาม ว่า ทุกครั้งที่มีการพบปะกับบรรดานักการศาสนาของชีอะห์ พวกเขาจะกล่าวกับข้าพเจ้าอยู่เสมอว่า การหมิ่นคอลีฟะห์รอชีดีนและภริยาท่านศาสดามุฮัมมัด(ซล) นั้น ไม่ใช่เป็นการกระทำและฝีมือของชีอะห์ ทว่า มันเป็นแผนการ และเป็นงานของศัตรูอิสลาม และศัตรูของพี่น้องมุสลิม ที่ต้องการทำลายความเป็นเอกภาพระหว่างชีอะห์กับพี่น้องซุนนีย์ โดยอาศัยแนวทางนี้เพื่อสร้างความแตกแยกให้เกิดขึ้นในโลกอิสลาม

ในช่วงท้าย ท่านเชค ได้กล่าวว่า ในทัศนะของข้าพเจ้าแล้ว อนุญาต ให้พี่น้องซุนนีย์ เลือกปฏิบัติตามฟิกฮ์ของพี่น้องชีอะห์ได้ ซึ่ง ฮุกุมดังกล่าวนี้ ท่าน เชค ชัลตูฏ ผู้นำสูงสุดของพี่น้องมุสลิมอียิปต์ และอธิการบดีมหาลัยอัซฮัร เป็นผู้ออกกฎและคำฟัตวานี้เอง ด้วยเหตุนี้ ในทัศนะของเราแล้ว จึงไม่มีความแตกต่างอันใดระหว่างชีอะห์กับซุนนีย์ 1293998